ด้วยคณะวิทยาศาสตร์และวิศวกรรมศาสตร์ มหาวิทยาลัยเกษตรศาสตร์ วิทยาเขตเฉลิมพระเกียรติ จังหวัดสกลนครได้จัดโครงการรวมพลังศิษย์เก่าร่วมพัฒนาคณะวิทยาศาสตร์และวิศวกรรมศาสตร์ เพื่อเปิดโอกาสให้ศิษย์เก่าคณะวิทยาศาสตร์และวิศวกรรมศาสตร์ได้มาพบปะ สังสรรค์ แลกเปลี่ยนเรียนรู้กัน ระหว่าง ศิษย์เก่า นิสิต อาจารย์ และบุคลากรในคณะฯ และเนื่องในโอกาสที่ปัจจุบันคณะฯผลิตบัณฑิตออกสู่สังคมเป็นจำนวน ๑๕ รุ่น จึงถือเป็นวาระอันดีในการร่วมกันทำบุญทอดผ้าป่าการศึกษาเพื่อให้ทุนสนับสนุนการศึกษาเพื่อน้อง ๆ นิสิตที่ขาดแคลนทุนทรัพย์ ส่งเสริมนิสิตเรียนดี กิจกรรมเด่นเชิดชูเกียรติให้กับคณะและมหาวิทยาลัย เครื่องมือ อุปกรณ์ สื่อการเรียนการสอนให้กับนิสิต สร้างโอกาส ขวัญ กำลังใจ และแรงบันดาลใจในการศึกษาเล่าเรียนของนิสิตปัจจุบัน

กำหนดการจะจัดขึ้นในวันศุกร์ที่ 27 กรกฎาคม 2561

08.30 – 09.00 น. ลงทะเบียนเข้าร่วมงาน

09.00 – 09.30 น. ตั้งองค์ผ้าป่า ณ อาคารถิ่นมั่นในพุทธธรรม

09.30 – 10.00 น. ประธานในพิธี และผู้มีเกียรติพร้อมกัน

10.00 – 10.30 น. พระสงฆ์เจริญพระพุทธมนต์ ถวายผ้าป่า

10.15 – 10.30 น. ถวายเพลแด่พระภิกษุสงฆ์

10.45 – 12.00 น. ถ่ายทอด และแลกเปลี่ยนความรู้แก่ศิษย์เก่า โดยศิษย์เก่าที่ประสบความสำเร็จในสายอาชีพต่างๆ ณ ห้องรพีสาคริก อาคาร 9

12.00 – 13.30 น. ร่วมรับประทานอาหารกลางวัน

14.00 – 16.00 น. กิจกรรมกระชับมิตร (กีฬาฮาเฮ สานสัมพันธ์ศิษย์เก่าและศิษย์ปัจจุบัน) ณ อาคารกีฬา

**หมายเหตุ** กำหนดการอาจมีการเปลี่ยนแปลงตามความเหมาะสมของเวลา และกิจกรรม

ช่องทางการรับบริจาค: สามารถบริจาคผ่านเลขบัญชี โครงการ **รวมพลังศิษย์เก่าร่วมพัฒนา คณะวิทยาศาสตร์และวิศวกรรมศาสตร์** เลขที่บัญชี **989-7-78322-9** หรือ ผ่านตัวแทนกรรมการนิสิตเก่าแต่ละภาควิชาฯ พร้อมหลักฐานในการโอน

**สิทธิพิเศษ**

- สามารถขอใบเสร็จเพื่อใช้ในการลดหย่อนภาษี โดยกรอกข้อมูลในฟอร์ม การบริจาคสมทบทุนการศึกษา เพื่อออกใบเสร็จรับเงินในการลดหย่อนภาษี สำรวจความประสงค์ในการเข้าร่วมงาน

<https://docs.google.com/forms/d/e/1FAIpQLScWVrjbMZtoeKA5EcAigtTBknd1B4bIY9m5fgqbfg2QrtOlUQ/viewform>

- สำหรับผู้ที่เข้าร่วมงานจะมีของที่ระลึกแจกทุกคน สำหรับผู้ที่ร่วมบริจาค ยอด 1000 บาทขึ้นไป จะได้รับเสื้อสกรีนโครงการฯ โดยสโมสรนิสิตเป็นผู้จัดทำ แจ้งความจำนงได้ในแบบกรอกข้อมูลการบริจาค

**เพิ่มเติม:** มีจัดทำเสื้อโปโลปักโครงการ ฯ ขายเพื่อสมทบทุนการศึกษา